
REPUBLIKA HRVATSKA
TRGOVAČKI SUD U SPLITU 
Split, Sukoišanska 6                                                    
                                                                                                           

U IME REPUBLIKE HRVATSKE 


R J E Š E N J E
	
Trgovački sud u Splitu, po sucu ovog suda Katarini Mikulić, kao stečajnom sucu, u postupku povodom prijedloga predlagatelja-dužnika NIKOLA VOLARIĆ, vl. U.O. BISTRO "GALEB", Guvno 16, Podaca, OIB: 44694261235, radi sklapanja predstečajne nagodbe, dana 24. kolovoza 2016. godine 

r i j e š i o     j e

I. Ova predstečajna nagodba sklapa se između dužnika NIKOLA VOLARIĆ, vl. U.O. BISTRO "GALEB", Guvno 16, Podaca, OIB: 44694261235 i vjerovnika predstečajne nagodbe sa utvrđenim tražbinama u sveukupnom iznosu od 143.526,17 kuna, za koje vjerovnici imaju pravo glasa u visini utvrđene tražbine:

	RBR
	OIB
	NAZIV VJEROVNIKA
	UTVRĐENA TRAŽBINA

	1
	18683136487
	Ministarstvo financija RH
	134.313,18

	2
	81793146560
	Hrvatski telekom d.d.
	7.740,40

	3
	68419124305
	Hrvatska radiotelevizija
	1.198,29

	4
	63073332379
	HEP-Opskrba d.o.o.
	274,30



II. Dužnik će vjerovnicima navedenim u tablici točke I ove nagodbe namiriti navedene utvrđene tražbine na slijedeći način:  

Tablica 1. 

	Red.br.
	Vjerovnik
	OIB
	Utvrđena tražbina
	Otpis kamata
	Preostali iznos za namirenje

	
1
	Ministarstvo financija-Porezna uprava
	
18633136487
	
134.313,18
	
38.065,00
	
96.248,18



Utvrđenu tražbinu prema vjerovniku Ministarstvo financija – Porezna uprava u iznosu od 134.313,18 kuna dužnik će podmiriti na način da se od utvrđene tražbine otpisuje kamata u  iznosu od 38.065,00 kuna. Preostali iznos tražbine koji predstavlja glavnicu i iznosi 96.248,18 kuna dužnik će otplatiti u 24 jednakih mjesečnih anuiteta uz godišnju kamatnu stopu od 4,5%. Prvi mjesečni anuitet otplate dugovanja dospijeva posljednjeg dana u mjesecu koji slijedi nakon mjeseca kada je rješenje suda kojim se odobrava sklopljena predstečajna nagodba postalo pravomoćno, a svaki slijedeći anuitet dospijeva na naplatu posljednjeg dana u mjesecu koji slijedi nakon mjeseca u kojem je bilo dospijeće zadnjeg anuiteta.  Određene kamate po stopi od 4,50% godišnje dospijevaju na naplatu zajedno sa svakim pojedinim iznosom glavnice tražbine. 

Tablica 2.

	Red.br.
	Vjerovnik
	OIB
	Utvrđena tražbina
	Otpis kamata
	Preostali iznos za namirenje

	
1
	
Hrvatski telekom d.d. 
	
81793146560
	
7.740,00
	
0,00
	
7.740,00



Utvrđenu tražbinu prema vjerovniku Hrvatski telekom d.d., Roberta Frangeša Mihanovića 9, Zagreb, OIB: 81793146560  u iznosu od 7.740,00 kuna dužnik će podmiriti jednokratnom uplatom posljednjeg dana u mjesecu koji slijedi nakon mjeseca kada je rješenje suda kojim se odobrava sklopljena predstečajna nagodba postalo pravomoćno.

Tablica 3.

	Red.br.
	Vjerovnik
	OIB
	Utvrđena tražbina
	Otpis kamata
	Preostali iznos za namirenje

	
1
	
Hrvatska radiotelevizija 
	
68419124305
	
1.198,29
	
0,00
	
1.198,29



Utvrđenu tražbinu prema vjerovniku Hrvatska radiotelevizija, Prisavlje 3, Zagreb, OIB: 68419124305 u iznosu od 1.198,29 kuna dužnik će podmiriti jednokratnom uplatom posljednjeg dana u mjesecu koji slijedi nakon mjeseca kada je rješenje suda kojim se odobrava sklopljena predstečajna nagodba postalo pravomoćno.

Tablica 4.

	Red.br.
	Vjerovnik
	OIB
	Utvrđena tražbina
	Otpis kamata
	Preostali iznos za namirenje

	
1
	
HEP-Opskrba d.o.o.  
	
63073332379
	
274,30
	
0,00
	
274,30




Utvrđenu tražbinu prema vjerovniku HEP-Opskrba d.o.o., Ulica grada Vukovara 37, Zagreb, OIB: 63073332379 u iznosu od 274,30 kuna dužnik će podmiriti jednokratnom uplatom posljednjeg dana u mjesecu koji slijedi nakon mjeseca kada je rješenje suda kojim se odobrava sklopljena predstečajna nagodba postalo pravomoćno.

III.  Dužnik se obvezuje izmiriti prioritetne tražbine u skladu sa Zakonom.
IV.  Stranke su suglasne da dužnik ima obvezu izvršiti isplate iznosa određenih u točci II. ove nagodbe u rokovima koji su predviđeni u točci II. te njenim pripadajućim dijelovima.
V. Stranke ove nagodbe suglasne su da ako dužnik ne izvrši isplatu iznosa određenih točkom II. ove nagodbe i njenim pripadajućim dijelovima, u rokovima iz istih, da je svaki od vjerovnika temeljem ove predstečajne nagodbe kao ovršne isprave, ovlašten zatražiti prisilnu neposrednu naplatu svoje tražbine na cjelokupnoj pokretnoj i nepokretnoj imovini, uključujući i na tražbinama dužnika prema bankama po bilo kojem žiro-računu, a radi neposrednog namirenje svoje tražbine. 
VI. Temeljem ove predstečajne nagodbe dužnik se oslobađa obveze isplate vjerovnicima iznosa većeg od iznosa koji je prihvaćen ovom nagodbom, a rokovi plaćanja odgađaju se u skladu s nagodbom.
VII. Nakon što su stranke pročitale tekst nagodbe, suglasnost s njenim sadržajem potvrđuju vlastoručnim potpisima kojim se činom smatra da je nagodba sklopljena. 
VIII. Ova sudska nagodba, sukladno čl. 66. st. 13. ZFPPN-a ima snagu ovršne isprave za sve vjerovnike čije tražbine su utvrđene. 


                                                              Obrazloženje

Rješenjem Nagodbenog vijeća ST01 Financijske agencije, Regionalnog centra Split, Klasa: UP - I/110/07/15-01/8061, Ur. br: 04-06-15-8061-25 od  10. rujna 2015. godine povodom prijedloga predlagatelja- dužnika NIKOLA VOLARIĆ, vl. U.O. BISTRO "GALEB", Guvno 16, Podaca, OIB: 44694261235 otvoren je postupak predstečajne nagodbe nad dužnikom NIKOLA VOLARIĆ, vl. U.O. BISTRO "GALEB", Guvno 16, Podaca, OIB: 44694261235.

Rješenjem Nagodbenog vijeća ST01 Financijske agencije, Regionalnog centra Split, Klasa: UP - I/110/07/15-01/8061, Ur. br: 04-06-15-8061-42 od 13. studenog 2015. godine  u ovom postupku utvrđene tražbine vjerovnika sa pravom glasa u ukupnom iznosu od 143.526,17 kn, ukupan iznos osporenih tražbina 0,00 kuna. Prijeboj nije vršen. 
 
Rješenjem Nagodbenog vijeća ST01 Financijske agencije, Regionalnog centra Split, Klasa: UP-I/110/07/15-01/8061, Ur. br: 04-06-15-8061-55 od 14. prosinca 2015. godine  utvrđeno je da su za plan financijskog restrukturiranja dužnika glasovali vjerovnici čije tražbine prelaze 2/3 vrijednosti svih utvrđenih tražbina, odnosno ukupan iznos glasova za prihvaćanje plana financijskog restrukturiranja iznosi 134.313,18 kuna od ukupno utvrđenih tražbina vjerovnika u iznosu od 143.526,17 kn za koje vjerovnici imaju pravo glasa), radi čega se sukladno čl. 63. Zakona o financijskom poslovanju i predstečajnoj nagodbi proglašava da se plan financijskog restrukturiranja smatra prihvaćenim (list spisa 14-15 spisa).

Sve naprijed navedeno je utvrđeno pregledom naprijed označenih rješenja Financijske agencije.

Nakon prihvaćanja plana financijskog restrukturiranja, dužnik NIKOLA VOLARIĆ, vl. U.O. BISTRO "GALEB", Guvno 16, Podaca, OIB: 44694261235 podnio je ovom sudu prijedlog za sklapanje predstečajne nagodbe.

Ročište radi sklapanja predstečajne nagodbe održano je kod ovog suda 24. kolovoza 2016. godine.

Na ročištu za sklapanje predstečajne nagodbe svoj pristanak za sklapanje nagodbe dao je vjerovnik Republika Hrvatska-Ministarstvo financija, Porezna uprava, OIB: 18683136487, čija tražbina  za glasovanje  iznosi 134.313,18 kuna, a koji navedeni iznos prelazi 2/3 vrijednosti svih utvrđenih tražbina.

Tražbina vjerovnika koji je dao svoj pristanak za sklapanje predstečajne nagodbe čini potrebnu većinu iz čl. 63. ZFPPN.

Radi svega izloženog, temeljem odredbi čl. 66. ZFPPN odlučeno je kao u izreci ovog rješenja.  

U Splitu, 24. kolovoza 2016. godine
                                                                                                                                                                                                                                SUDAC 


                                                                                                          Katarina Mikulić

POUKA O PRAVNOM LIJEKU: Protiv ovog rješenja može se izjaviti žalba u roku od osam (8) dana. Žalba se podnosi Trgovačkom sudu u Splitu, Split, Sukoišanska 6, u tri primjerka, a o žalbi u drugom stupnju odlučuje Visoki trgovački sud Republike Hrvatske.

DNA:
1. FINA Split, radi objave na web-stranicama uz dopis i zapisnik od 24. 08. 2016.
2. Obrtnom registru Makarska nakon pravomoćnosti
3. dužnik 
4. Porezna uprava Makarska nakon pravomoćnosti 
5. e- oglasna ploča suda 
6. spis 

